text: অল এলিট রেসলিং, এলএলসি (এইডাব্লিউ) একটি আমেরিকান  পেশাদারি কুস্তি সংস্থা, যা ২০১৯ সালে প্রতিষ্ঠিত হয়। সংস্থাটি শহিদ খান এবং তার ছেলে টনি খান প্রতিষ্ঠা করেন। পেশাদার কুস্তিগির কোডি রোডস, ম্যাট এবং নিক জ্যাকসন প্রতিষ্ঠানটির সাথে সর্বপ্রথম চুক্তি করেন, যাদেরকে একসঙ্গে দ্যা এলিট বলা হয়। তারা তিনজন কেনি ওমেগার সাথে সংস্থাটির ভাইস প্রেসিডেন্ট এবং রিং পার্ফরমার উভয় কাজ করে থাকেন। কেনি ওমেগা পেশাদার কুস্তিগির এবং দ্যা এলিট এর সহপ্রতিষ্ঠাতা।
  
  অক্টোবর ২, ২০১৯ হতে, এইডাব্লিউ মার্কিন যুক্তরাষ্ট্রে 'এইডাব্লিউ ডাইনামাইট' নামে দুই ঘণ্টার টিভি শো প্রযোজনা করছে, যা টিএনটি টিভি চ্যানেলে সরাসরি প্রচারিত হয়। সিভিএস স্পোর্টস এইডাব্লিউ সম্পর্কে বলেছে, প্রথম কোনো কোম্পানি যা প্রথমেই বড় অংকের অর্থায়ন নিয়ে প্রতিষ্ঠিত হয়েছে এবং দুই দশকের মধ্যে প্রথমবার ডাব্লিউডাব্লিউই এর সাথে কোনো কোম্পানি প্রতিযোগিতা শুরু করেছে।
  
  ইতিহাস
  
  পটভূমি 
  মে ২০১৭ তারিখে পেশাদার কুস্তির সাংবাদিক ড্যাভ মেল্টযের আমেরিকান পেশাদার কুস্তি সংস্থা রিং অফ অনার সম্পর্কে মন্তব্য করেন যে তারা তাদের কুস্তি ইভেন্ট এ ১০,০০০ টিকিটও বিক্রি করতে পারে না। মন্তব্যটি পেশাদার কুস্তিগির কোডি রোডস এবং দ্যা ইয়াং বাকসকে(ম্যাট এবং নিক জ্যাকসন]] এর ট্যাগ টিম) নাড়া দেয়, যারা সেই সময় মূল তারকা হিসেবে আরওএইছ এ যোগ দিয়েছিল এবং পেশাদার কুস্তিতে বুলেট ক্লাব (পরবর্তিতে দ্যা এলিট) নামে দলের অংশ ছিলো। তারা সেই সময় সেপ্টেম্বর ২০১৮ সালে "অল ইন" নামে স্বতন্ত্র পেশাদারি কুস্তি অনুষ্ঠানের প্রচার করেন, যাতে আরওএইছ ছাড়াও আরো অনেক কুস্তি সংস্থার কুস্তিগিররাও অংশ নেন। অনুষ্ঠানটির সকল টিকিট ৩০ মিনিটের মধ্যে বিক্রি হয়ে যায় এবং এতে ১১,২৬৩ জন মানুষ উপস্থিত হয়েছিলেন, এটাই ডাব্লিউডাব্লিউই এবং ডাব্লিউসিডাব্লিউ ব্যতিত একমাত্র কুস্তি ইভেন্ট যেখানে এতো মানুষ উপস্থিত হয়েছেন। অনুষ্ঠানটি প্রশংসিত হয়েছিলো এবং এই বিষয়ে সামাজিক যোগাযোগমাধ্যমে ছড়িয়ে যায় যে কোডি এবং দ্যা ইয়াং বাকস নিজস্ব কুস্তি প্রমোশন প্রতিষ্ঠা করবেন বা আবারও অল ইন শোর আয়োজন করবেন।
  
  চ্যাম্পিয়নশিপ এবং পালন
  
  চ্যাম্পিয়নশিপ
  
  টিকা
  
  তথ্যসূত্র
  
  বহিঃসংযোগ 
   
  
  বিষয়শ্রেণী:২০১৯ সালে ফ্লোরিডায় প্রতিষ্ঠিত
  বিষয়শ্রেণী:২০১৯ সালে প্রতিষ্ঠিত আমেরিকান কোম্পানি
  বিষয়শ্রেণী:মার্কিন যুক্তরাষ্ট্রের বিনোদন কোম্পানি
  বিষয়শ্রেণী:অল এলিট রেসলিং
  বিষয়শ্রেণী:২০১৯-এ প্রতিষ্ঠিত
title: অল এলিট রেসলিং